text: Se video: Stor svinefarm med 2500 grise  i brand ved Rødekro 
  07 september 2016 kl. 04.27
  En svinefarm ved Rødekro har været i brand siden kort efter klokken 01 natten til onsdag. 200 søer og op mod 2500 smågrise er røgforgiftede eller brændt inde.
  Syd- og Sønderjyllands Politi fik brand-alarmen klokken 01.23, og beredskabet arbejder stadig på at slukke branden tidligt onsdag morgen. Ingen personer er kommet til skade.
  Slukningsarbejdet bliver besværliggjort af, at der er fare for sammenstyrtning.
  KLIK og se mere tv på localeyes.dk
   
  - Der er endnu en stor svinestald på ejendommen, som  det er lykkedes at holden ilden væk fra. I den brændende  staldbygning går der næsten 200 søer og op mod 2300 smågrise. De grise, der overlever flammer og røg, skal skal alle sammen aflives, hvilket dyrlæger onsdag morgen er i gang med,  siger vagtchef  Mads Leervad Dammark ved Syd- og Sønderjyllands Politi til TV SYD.
  Branden har ramt en ejendom på Søst Markvej mellem Hjordkær og Rødekro, og der er foreløbigt ingen meldinger om, hvordan den opstod.
  Rødekro, Bolderslev, Aabenraa er til gårdbrand i Rødekro.🚒🚒
  
  Bygningsbrand på landejendom med større svinebesætning i Rødekro. Flere grise indebrændt og røgskadede - ingen personskade. #politidk
  
  